《再游泐潭院用前韵》
宋代·洪刍

石门久寒盟，兹游得重寻。静契祖师妙，清闻山水音。

长闲羡老衲，幽思愧鸣禽。可怕移文劾，沙鸥知我心。

作者简介：宋洪州南昌人，字驹父。洪朋弟。哲宗绍圣元年进士。放意江湖，不求闻达。徽宗崇宁中坐元符上书邪等，降官监汀州酒税，入党籍。钦宗靖康中为谏议大夫。汴京失守，坐为金人括财，流沙门岛卒。有《老圃集》、《香谱》。